
Remontmateriālu un saimniecības preču iegāde Liepājas Centrālās administrācijas vajadzībām

NOLIKUMS

I SADAĻA
INFORMĀCIJA PAR IEPIRKUMU

	1.1. Pasūtītājs

	Pasūtītājs, kas organizē iepirkuma procedūru:
Liepājas valstspilsētas pašvaldība
Reģistrācijas Nr. 40900016437
Rožu iela 6, Liepāja, LV-3401
	Pasūtītājs, kas slēgs iepirkuma līgumu:
Liepājas valstspilsētas pašvaldības iestāde 
“Liepājas Centrālā administrācija” 
Reģistrācijas Nr.90000063185
Rožu iela 6, Liepāja, LV-3401

	

	1.2. Iepirkuma priekšmets

	1.2.1. Iepirkuma priekšmets ir remontmateriālu un saimniecības preču (turpmāk – Prece) iegāde Liepājas valstspilsētas pašvaldības iestādes “Liepājas Centrālā administrācija” vajadzībām.
1.2.2. Piedāvājumam pilnībā jāatbilst nolikuma 2.pielikumā – “Tehniskā specifikācija / Tehniskais un finanšu piedāvājums” minētajām prasībām. Pretendentam jāpiedāvā visas tehniskajā specifikācijā ietvertās preces, par visu iepirkuma apjomu.

	1.2.3. Piegādātajām precēm jābūt kvalitatīvām, jaunām, nelietotām, pilnā komplektācijā, ar jebkuriem nepieciešamajiem dokumentiem.
1.2.4. Iepirkums nav sadalīts daļās, jo preču piegādei ir viens pretendentu loks, viena preču piegādes teritorija. 
1.2.5. Pretendentam piedāvājums jāiesniedz par visu iepirkuma apjomu.


	1.3. CPV kodi:

	44000000-0
	Būvkonstrukcijas un materiāli, būvniecības palīgmateriāli (izņemot elektroierīces);

	39800000-0      Tīrīšanas un spodrināšanas līdzekļi; 
39500000-7      Tekstilpreces; 
39224000-8      Slotas un birstes un citas dažādu veidu preces;
19640000-4      Polietilēna maisi un maisiņi atkritumiem.

	
1.4. Līguma izpildes laiks un vieta

	1.4.1. Līguma izpildes laiks ir noteikts 36 (trīsdesmit seši) mēneši no līguma spēkā stāšanās dienas vai līdz brīdim, kad kopējā līgumcena ir sasniegusi EUR 48 000,00 (četrdesmit astoņi tūkstoši euro), neskaitot PVN, atkarībā no tā, kurš no nosacījumiem iestāsies pirmais.
1.4.2. Līguma izpildes vieta ir Liepājas valstspilsētas pašvaldības iestāde “Liepājas Centrālā administrācija”, Rožu iela 6, Liepāja, LV-3401.


	1.5. Iepirkuma procedūra

	Iepirkuma procedūra tiek veikta atbilstoši Publisko iepirkumu likumam[footnoteRef:2] un Ministru kabineta 2017.gada 28.februāra noteikumiem Nr.107 “Iepirkumu procedūru un metu konkursu norises kārtība”[footnoteRef:3]. Iepirkuma procedūras veids ir atklāts konkurss. [2:  Publisko iepirkumu likums, skatīt: https://likumi.lv/doc.php?id=287760 ]  [3:  Ministru kabineta 2017.gada 28.februāra noteikumi Nr.107, skatīt: https://likumi.lv/ta/id/289086-iepirkuma-proceduru-un-metu-konkursu-norises-kartiba ] 



	1.6. Kontaktpersona

	Liepājas valstspilsētas pašvaldības iestādes “Liepājas Centrālā administrācija” Publisko iepirkumu daļas iepirkumu speciāliste Līga Mazbērziņa, t.63404777, e-pasts: iepirkumi@liepaja.lv. 


	1.7. Piedāvājumu iesniegšanas vieta un laiks

	1.7.1. Piedāvājumi iesniedzami Elektronisko iepirkumu sistēmas e-konkursu apakšsistēmā (https://www.eis.gov.lv/EKEIS/Supplier/). Konkrēts piedāvājumu iesniegšanas termiņš skatāms attiecīgajā Iepirkumu uzraudzības biroja (turpmāk tekstā IUB) tīmekļvietnes paziņojumā un Elektronisko iepirkumu sistēmas e-konkursu apakšsistēmā.
1.7.2. Pēc noteiktā termiņa beigām EIS e-konkursu apakšsistēmā iesniegtie piedāvājumi netiks atvērti. Ārpus EIS e-konkursu apakšsistēmas iesniegtie piedāvājumi tiks atgriezti iesniedzējiem.
1.7.3. Ja konstatēti EIS darbības traucējumi, kuru dēļ nav bijis iespējams iesniegt piedāvājumus kopumā vismaz divas stundas pēdējo 24 (divdesmit četru) stundu laikā vai 10 (desmit) minūtes pēdējo četru stundu laikā līdz piedāvājumu iesniegšanas termiņa beigām, sistēmas turētājs pēc sistēmas darbības atjaunošanas pārceļ piedāvājumu iesniegšanas termiņu par vienu darbdienu. Sistēmas darbības atjaunošanas dienā tajā ievieto paziņojumu par sistēmas darbības traucējumiem, norādot iepirkumus un iepirkuma procedūras, kuru termiņi pārcelti. Šāda termiņa pārcelšana nav uzskatāma par grozījumiem iepirkuma vai iepirkuma procedūras dokumentos vai par piedāvājumu vai pieteikumu iesniegšanas termiņa pagarināšanu Publisko iepirkumu likuma 35. panta trešās daļas izpratnē.
1.7.4. Piedāvājumu noformē atbilstoši nolikuma 4.pielikuma “Prasības piedāvājuma noformēšanai un iesniegšanai” noteikumiem.


	1.8. Piedāvājumu atvēršanas vieta un laiks

	1.8.1. Piedāvājumu atvēršana notiek EIS e-konkursu apakšsistēmā. Piedāvājumu atvēršanas laiks skatāms attiecīgajā IUB tīmekļvietnes paziņojumā un EIS sistēmas e-konkursu apakšsistēmā.
1.8.2. Pasūtītājs publicē pretendentu iesniegto finanšu piedāvājumu apkopojumu EIS e-konkursu apakšsistēmā pēc piedāvājumu atvēršanas līdz attiecīgās darba dienas beigām.
1.8.3. Ja ir iesniegts iesniegums Iepirkumu uzraudzības birojā attiecībā uz prasībām, kas noteiktas atklāta konkursa nolikumā vai paziņojumā par līgumu, tad pasūtītājs rīkojas Ministru kabineta 2017.gada 28.februāra noteikumu Nr.107 “Iepirkumu procedūru un metu konkursu norises kārtība” 14.punktā noteiktajā kārtībā.


	1.9. Iepirkuma procedūras dokumenti

	1.9.1. Nolikumam ar pielikumiem ir nodrošināta tieša un brīva elektroniskā pieeja pasūtītāja pircēja profilā Elektronisko iepirkumu sistēmā https://www.eis.gov.lv/EKEIS/Supplier/Organizer/16619.
1.9.2. Elektronisko iepirkumu sistēmā reģistrēta ieinteresētā persona var reģistrēties kā Nolikuma saņēmējs, skatīt: 
https://www.eis.gov.lv/EIS/Publications/PublicationView.aspx?PublicationId=883.


	1.10. Papildu informācija

	1.10.1. Jebkura papildu informācija, kas tiks sniegta saistībā ar šo iepirkuma procedūru, tiks publicēta pasūtītāja pircēja profilā Elektronisko iepirkumu sistēmā https://www.eis.gov.lv/EKEIS/Supplier/Organizer/16619. Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kam ir nodrošināta brīva un tieša elektroniskā pieeja.
1.10.2. Ja piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām, Komisija to sniedz piecu darbdienu laikā, bet ne vēlāk kā sešas dienas pirms pieteikumu un piedāvājumu iesniegšanas termiņa beigām:
1.10.2.1. Ja piegādātājs papildu informāciju ir pieprasījis, izmantojot EIS – komisija papildu informāciju piegādātājam sniedz, ievietojot šo informāciju EIS, pie iepirkuma dokumentiem, norādot arī uzdoto jautājumu, kā arī, izmantojot EIS pieejamos rīkus, nosūta piegādātājam;
1.10.2.2. Ja piegādātājs papildu informāciju pieprasījis, nosūtot papildu informācijas pieprasījumu uz iepirkuma dokumentos norādīto e-pastu, nosūtot pa pastu, vai iesniedzot personīgi, komisija papildu informāciju piegādātājam sniedz, to nosūtot piegādātājam uz tā norādīto e-pasta adresi, vienlaikus ievietojot šo informāciju EIS pie iepirkuma dokumentiem, norādot arī uzdoto jautājumu.
1.10.3. Par jautājuma saņemšanas dienu tiek uzskatīts saņemšanas datums līdz pasūtītāja darba dienas beigām – pirmdienās līdz 18:00, piektdienās līdz 16:00, pārējās darba dienās līdz 17:00. Pirmssvētku dienās darba laiks ir saīsināts par 1 (vienu) stundu. Pēc darba laika iesniegtais jautājums tiek uzskatīts par saņemtu nākošajā darba dienā.


	1.11. Ekvivalenti

	Ja iepirkuma procedūras dokumentos ir norādīta konkrēta ražotāja produkcija vai norādes par specifisku izcelsmi, īpašu procesu, kas raksturo tikai kāda konkrēta piegādātāja preces, zīmolu, patentus vai specifisku preču veidus, pretendents var piedāvāt ekvivalentas preces, norādot to piedāvājumā un papildinot piedāvājumu ar dokumentāciju, kas pamato to, ka piedāvātās preces ir ekvivalentas nolikumā norādītajām.


	1.12. Informācija par iepirkuma priekšmetu
Informācija par iepirkuma priekšmetu ir norādīta nolikuma 2.pielikumā “Tehniskā specifikācija / Tehniskais un finanšu piedāvājums”.


	1.13. Paraugu iesniegšana
Komisijai ir tiesības pieprasīt iesniegt preču paraugus, kurus Pasūtītājs saglabās līdz Līguma pilnīgai izpildei (izņemot elektropreces).


	1.14. Garantija
Precei jābūt kvalitatīvai, jaunai, nelietotai ar vismaz 2 (divu) gadu garantiju bet ne mazāk kā paredzējis ražotājs, ražotāja iepakojumā, pilnā komplektācijā, ar jebkuriem nepieciešamajiem dokumentiem (ja tādi ir).

	
1.15. Tehniskās specifikācijas aktualizācijas datums: 20.07.2026.



II SADAĻA
PRASĪBAS PRETENDENTIEM UN IESNIEDZAMIE DOKUMENTI

	Prasība:
	Iesniedzamais dokuments[footnoteRef:4]: [4:  Izziņas un citus dokumentus, kurus izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.] 


	PIETEIKUMS DALĪBAI ATKLĀTĀ KONKURSĀ

	2.1. Pretendents ir piegādātājs, kurš ir iesniedzis piedāvājumu. Piegādātājs var būt fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus.
	a) Pieteikums dalībai atklātā konkursā (pēc formas – nolikuma 1.pielikums);
b) Apliecinājums par neatkarīgi izstrādātu piedāvājumu (pēc formas – nolikuma 3.pielikums).

	PRETENDENTA ATLASES DOKUMENTI

	2.2. Piegādātājs var balstīties uz citu personu saimnieciskajām un finansiālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura.
Šajā gadījumā piegādātājs un persona, uz kuras saimnieciskajām un finansiālajām iespējām tas balstās, ir solidāri atbildīgi par iepirkuma līguma izpildi. 
	1. Pretendents pierāda pasūtītājam, ka viņa rīcībā būs nepieciešamie resursi, iesniedzot, piemēram, šo personu apliecinājumu vai vienošanos par sadarbību konkrētā līguma izpildē.
1. Pretendenta un personas, uz kuras saimnieciskajām un finansiālajām iespējām pretendents balstās, savstarpēji parakstīts apliecinājums vai noslēgta vienošanās, kurā  norādīts, ka persona, uz kuras saimnieciskajām un finansiālajām iespējām pretendents balstās, uzņemas solidāro atbildību par iepirkuma līguma izpildi, kā arī norādīts, kādā veidā un/vai formā šī persona ir paredzējusi uzņemties solidāro atbildību par iepirkuma līguma izpildi.

	2.3. Piegādātājs var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. 
Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas.
	Pretendents pierāda Komisijai, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā, norādot, kādi resursi pretendenta rīcībā tiks nodoti.

	2.4. Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem. 
	Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda katra apvienības dalībnieka līguma daļa, atbildības sadalījums starp apvienības dalībniekiem, tiesības un pienākumi iesniedzot piedāvājumu, kā arī attiecībā uz iespējamo līguma slēgšanu.

	2.5. Pretendentam jāiesniedz atlases dokumenti par katru apvienības dalībnieku. Uz katru apvienības dalībnieku attiecas nolikuma 2.6.punkts un 2.7.punkts, bet pārējos nolikuma punktos izvirzītās prasības jāizpilda piegādātāju apvienībai kopumā, ņemot vērā tās pienākumus iespējamā līguma izpildē.
	

	2.6. Pretendentu, kuram būtu piešķiramas līguma slēgšanas tiesības, izslēdz no dalības iepirkuma procedūrā, ja uz to attiecināms kāds no PIL 42.panta otrās daļas 1., 2., 3., 4., 5., 6., 7., 10., 11., 12., 13., 14. punktā noteiktajiem izslēgšanas iemesliem. 
Pasūtītājs pārbaudi veiks arī attiecībā uz PIL 42. panta trešās daļas 1., 2. un 3.punktā  minētajām personām.
	Komisija pretendentu izslēgšanas gadījumus pārbauda Publisko iepirkumu likuma 42.pantā noteiktajā kārtībā.
Ja Komisija konstatē, ka pretendents būtu izslēdzams no dalības iepirkuma procedūrā, pamatojoties uz šajā punktā norādītajiem iemesliem, tas (atbilstoši attiecīgajam izslēgšanas gadījuma veidam) rīkojas saskaņā ar PIL 42. pantā un/vai 43.pantā paredzētajiem risinājumiem un noteikto kārtību.

	2.7. Pretendentu, kuram būtu piešķiramas līguma slēgšanas tiesības, izslēdz no turpmākās dalības iepirkuma procedūrā, ja uz pretendentu ir attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas gadījumi.
	Pretendentu izslēgšanas gadījumi tiks pārbaudīti Starptautisko un Latvijas Republikas nacionālo sankciju likuma 11.1 pantā noteiktajā kārtībā.
Komisija pārbauda pretendentu publiski pieejamā tīmekļvietnē: https://www.lursoft.lv/. 
Ārvalstu uzņēmumiem jāiesniedz:
- attiecīgas ārvalstu iestādes izziņa par valdes/ padomes sastāvu;
- pretendenta apliecinājums, ka izziņā norādītā informācija joprojām ir aktuāla.

	2.8. Pretendents ir reģistrēts, licencēts un/vai sertificēts atbilstoši attiecīgās valsts normatīvo aktu prasībām, tiesīgs veikt Pasūtītājam nepieciešamās piegādes.
	a) Komisija pārliecinās par pretendenta reģistrācijas faktu pēc Uzņēmumu reģistra datiem tīmekļvietnē https://info.ur.gov.lv/.
b) Ārvalstī reģistrētam pretendentam, kas nav reģistrēts Uzņēmumu reģistrā, reģistrācija ir jāapliecina atbilstoši attiecīgās valsts nosacījumiem (piemēram, norādot publiski pieejamu reģistru, kur pasūtītājs varētu pārliecināties par pretendenta reģistrācijas faktu).

	2.9. Pretendenta vidējais finanšu apgrozījums par iepriekšējiem trīs noslēgtajiem finanšu gadiem ir vismaz 20 000,00 EUR (divdesmit tūkstoši euro).*
	a) Peļņas vai zaudējuma aprēķina par iepriekšējiem trīs noslēgtajiem finanšu gadiem apliecināta kopija.
b) Ja pretendents darbojas tirgū mazāk kā 1 (vienu) gadu un tam nav noslēgts finanšu gads, pretendentam jāiesniedz paraksttiesīgās personas apliecināta operatīvā peļņas vai zaudējuma aprēķina kopija.
Lai pārliecinātos par Pretendenta uzrādīto apgrozījumu Komisijai ir tiesības pieprasīt jebkuru citu dokumentu, kas pamato Pretendenta uzrādīto apgrozījumu.

	* Komisija pretendentam prasīto apgrozījumu atzīs par atbilstošu arī tad, ja pretendents veicis uzņēmējdarbību īsāku laiku par 3 (trīs) gadiem un sasniedzis prasīto apgrozījumu. Ja pretendents darbojas tirgū mazāk kā 1 (vienu) gadu, tam nostrādātajā laikā jābūt vismaz prasītajam apgrozījumam.

	2.10. Ja Pretendents līguma izpildē ir paredzējis piesaistīt citus uzņēmējus (apakšuzņēmējus), informāciju norāda pieteikumā atklātam konkursam (nolikuma 1.pielikums) un piedāvājumam pievieno vienošanos ar katru apakšuzņēmēju par konkrētu darbu izpildi vai apakšuzņēmēja apliecinājumu par dalību līguma izpildē, ja līgums tiktu piešķirts pretendentam. 
Informācija jānorāda par visiem apakšuzņēmējiem, kurus plānots piesaistīt līguma izpildē.

Ja pretendents līguma izpildē apakšuzņēmējus piesaistīt neplāno, tam tāpat ir jāiesniedz informācija par līguma izpildi norādot to pieteikumā atklātam konkursam (pēc formas – nolikuma 1.pielikums), kurā ir jānorāda, ka apakšuzņēmējus līguma izpildē piesaistīt neplāno.

	TEHNISKAIS  UN FINANŠU PIEDĀVĀJUMS

	2.11. Pretendents ir iesniedzis tehnisko un finanšu piedāvājumu konkursam.
	Tehniskā specifikācija / Tehniskais un finanšu piedāvājums (pēc formas nolikuma 2.pielikums).



III SADAĻA
PIEDĀVĀJUMA IZVĒRTĒŠANAS KRITĒRIJS 

3.1. Pamatojoties uz Publisko iepirkumu likuma 51.pantu, Komisija piešķir līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā izmaksas un ar iepirkuma līguma priekšmetu saistītus kvalitātes kritērijus.
3.2. [bookmark: _Hlk200617854]Saimnieciski visizdevīgākā piedāvājuma noteikšanas kārtība:

	Nr. 
p.k.
	Vērtēšanas kritērijs
	Maksimāli iespējamais punktu skaits

	1.
	[bookmark: _Hlk200358068]Piedāvātā klienta atlaide precēm veikalā (%)** no cenas bez PVN visām līguma darbības laikā iegādātām precēm veikalā, arī tām, kas nav iekļautas tehniskajā un finanšu piedāvājumā.
Maksimālais punktu skaits tiek piešķirts piedāvājumam ar vislielāko klienta atlaidi (%). 
Pārējiem piedāvājumiem punktus aprēķina pēc šādas formulas:
B = Bvērt / Bmax x P1, kur
B - iegūtais punktu skaits ar precizitāti līdz 2 (diviem) cipariem aiz komata;
Bmax – vislielākā no pretendentu piedāvātajām atlaidēm, iegādājoties preces veikalā; 
Bvērt – vērtējamā pretendenta piedāvātā atlaide, iegādājoties preces veikalā;
P1 – attiecīgā kritērija maksimālais punktu skaits.
** Kritērijs attiecas uz visām pretendenta tirdzniecības vietā pieejamām precēm, arī uz tām, kuras nav iekļautas tehniskajā un finanšu piedāvājumā un kuras līguma izpildes laikā tiks iegādātas pēc faktiskās nepieciešamības.

	2.
	[bookmark: _Hlk200358115]Pretendenta tuvākās tirdzniecības vietas attālums (km) līdz Pasūtītāja juridiskai adresei Rožu iela 6, Liepājā, LV-3401, izmantojot ceļu/ielu infrastruktūru.***
Maksimālais punktu skaits tiek piešķirts piedāvājumam, kuram pretendenta tirdzniecības vieta atrodas vistuvāk Pasūtītāja juridiskai adresei.
Pārējiem piedāvājumiem punkti tiek piešķirti, ievērojot apgrieztās proporcionalitātes principu, punktu skaitu aprēķinot pēc šādas formulas: 
A= Azem/Avērt x P2, kur 
A - iegūtais punktu skaits ar precizitāti līdz 2 (diviem) cipariem aiz komata;
Avērt – vērtējamā piedāvājumā norādītais pretendenta tuvākās tirdzniecības vietas attālums līdz Pasūtītāja juridiskai adresei kilometros;
Azem – vismazākais attālums kilometros no piedāvājumos norādītajām tirdzniecības vietām līdz Pasūtītāja juridiskai adresei kilometros;
P2 – attiecīgā kritērija maksimālais punktu skaits
*** Attālumu no Pasūtītāja juridiskās adreses Rožu ielā 6, Liepājā, LV-3401, līdz pretendenta piedāvājumā norādītai tuvākai tirdzniecības vietas adresei iepirkumu komisija mērīs izmantojot tīmekļvietnes https://maps.google.com/ piedāvātos rīkus. Vērtēšanā tiks ņemts vērā attālums pa tuvāko iespējamo ceļu/ielu infrastruktūras maršrutu, fiksējot to kilometros ar precizitāti līdz 1 (vienai) zīmei aiz komata.

	Maksimāli iespējamais punktu skaits KOPĀ

3.3. Iepirkuma komisijas locekļi individuāli vērtē katru piedāvājumu un aizpilda Pretendentu vērtēšanas kritēriju tabulas. Iepirkuma komisijas vērtējumus apkopo vienā tabulā, kurā norāda arī katra Pretendenta iegūto vidējo punktu skaitu (summējot Iepirkuma komisijas locekļu piešķirtos punktus un dalot ar Iepirkuma komisijas locekļu skaitu, kuri piedalījās piedāvājuma vērtēšanā).
3.4. Aprēķinot katram piedāvājumam piešķiramo punktu skaitu atbilstoši kritērijiem, katrā gadījumā punktu skaitu matemātiski noapaļo līdz divām zīmēm aiz komata.
3.5. Komisijas locekļiem ir tiesības sagatavot vienotu vērtēšanas veidlapu.
3.6. Par saimnieciski visizdevīgāko piedāvājumu Komisija atzīs Pretendenta piedāvājumu, kurš, pamatojoties uz augstāk tabulā norādītajiem kritērijiem, būs ieguvis vislielāko punktu skaitu, atbilst nolikuma un tā pielikumu prasībām, un nav atzīts par nepamatoti lētu.
3.7. Ja atbilstoši noteiktajiem piedāvājuma izvērtēšanas kritērijiem vismaz 2 (diviem) piedāvājumiem ir augstākais novērtējums, kas ir vienāds, par uzvarētāju tiek atzīts pretendents, kurš būs saņēmis lielāko punktu skaitu kritērijā “Piedāvātā klienta atlaide precēm veikalā (%)”.
3.8. Ja joprojām divu piedāvājumu novērtējums ir vienāds, tiek veikta atklāta izloze par iepirkuma līguma slēgšanas tiesību piešķiršanu, ievērojot šādu izlozes kārtību:
3.8.1. uz izlozi tiek aicināti Pretendenti, kuri ieguvuši vienādu punktu skaitu, 
3.8.2. ja Pretendents neierodas uz izlozi, tā norit bez Pretendenta klātbūtnes, 
3.8.3. izlozi uzsāk tas Pretendents (vai viņa vietā – Iepirkuma komisija, ja Pretendents nav ieradies), kurš piedāvājumu iesniedzis pirmais,
3.8.4. atklātā izlozē piedalās Komisijas locekļi un var piedalīties visi interesenti,
3.8.5. izlozes gaitu protokolē,
3.8.6. iepirkuma līguma slēgšanas tiesības piešķir Pretendentam, kurš izlozējis aizvērtu aploksni, kurā iekļauta norāde par līguma slēgšanas tiesību piešķiršanu.

Atklāta konkursa LVP 2026/140
nolikuma 4.pielikums


PRASĪBAS PIEDĀVĀJUMA NOFORMĒŠANAI UN IESNIEGŠANAI

	1. Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas Pretendenta izvēles iespējas:
1.1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
1.2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītas formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
1.3. elektroniski sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).


	2. Sagatavojot piedāvājumu, Pretendents ievēro, ka:
2.1. Piedāvājuma dokumenti jāaizpilda elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā;
2.2. Tehniskās specifikācijas/tehniskā un finanšu piedāvājuma forma (nolikuma 2.pielikums) jāaizpilda pilnībā, nemainot Pasūtītāja noteikto secību un pozīciju skaitu, visas cenas un summas norādot euro, noapaļojot ar 2 (divām) decimālzīmēm aiz komata;
2.3. Dokumentus paraksta pretendenta paraksttiesīga amatpersona vai pilnvarota persona. Ja dokumentus paraksta pilnvarotā persona, piedāvājumam pievieno attiecīgās pilnvaras apliecinātu kopiju;
2.4. Dokumentus Pretendents pēc saviem ieskatiem ir tiesīgs iesniegt elektroniskā formā, gan parakstot ar Elektronisko iepirkumu sistēmas piedāvāto elektronisko parakstu, gan parakstot ar drošu elektronisko parakstu.


	3. Pretendents drīkst iesniegt tikai vienu piedāvājuma variantu. Ja pretendents iesniegs vairākus piedāvājuma variantus, tie visi tiks atzīti par nederīgiem.


	4. Pretendentam jāiesniedz dokumenti, kas aizpildīti atbilstoši nolikumam klāt pievienoto veidlapu formai. 


	5. Pretendentam piedāvājums jāiesniedz latviešu valodā. Ja piedāvājumā iekļaujamā informācija ir citā valodā, pretendents pievieno tulkojumu latviešu valodā, kas sagatavots atbilstoši normatīvajiem aktiem par kārtību, kādā apliecināmi dokumentu tulkojumi valsts valodā.[footnoteRef:5] [5:  Latvijas Republikā spēkā Ministru kabineta 2000.gada 22.augusta noteikumi Nr.291 “Kārtība, kādā apliecināmi dokumentu tulkojumi valsts valodā”, skatīt: http://likumi.lv/doc.php?id=10127. ] 



	6. Pretendents ir tiesīgs visu piedāvājumā iesniegto dokumentu atvasinājumu un tulkojumu pareizību apliecināt ar vienu apliecinājumu. Ja pasūtītājam radīsies šaubas par iesniegtās dokumenta kopijas autentiskumu, tas pieprasīs, lai pretendents uzrāda dokumenta oriģinālu vai iesniedz apliecinātu dokumenta kopiju (Dokuments iesniedzams e-konkursu apakšsistēmas sadaļā “Citas prasības”).


	7. Piedāvājumā norāda, vai attiecībā uz piedāvājuma priekšmetu vai atsevišķām tā daļām nepieciešams ievērot komercnoslēpumu. Ja piedāvājums vai kāda tā daļa satur komercnoslēpumu, pretendents norāda, kura informācija ir komercnoslēpums un kāds ir šāda statusa tiesiskais pamats. Piegādātājs nevar prasīt ievērot komercnoslēpumu uz tādu informāciju, kas ir vispārpieejama saskaņā ar normatīvajiem aktiem.


	8. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu.


	9. Tiek uzskatīts, ka pretendenti, iesniedzot savus piedāvājumus, apliecina, ka ir iepazinušies un piekrīt nolikuma un tā pielikumu, tajā skaitā iepirkuma līguma projekta, nosacījumiem, kā arī ir iepazinušies ar visiem spēkā esošiem normatīvajiem aktiem, kas jebkādā veidā var ietekmēt vai var attiekties uz līgumā noteiktajām vai ar to saistītajām darbībām. 


	10. Iesniedzot piedāvājumu, Pretendents pilnībā atzīst visus Nolikumā (t.sk. tā pielikumos un formās, kuras ir ievietotas Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus.


	11. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.


	12. Elektronisko iepirkumu sistēmas e-konkursu apakšsistēma nodrošina piedāvājumu pirmā līmeņa šifrēšanu. Ja pretendents piedāvājuma datu aizsardzībai izmantojis piedāvājuma šifrēšanu, pretendentam, ne vēlāk ka 15 (piecpadsmit) minūtes pēc piedāvājumu iesniegšanas termiņa beigām Komisijai jāiesniedz derīga elektroniskā atslēga ar paroli šifrētā dokumenta atvēršanai.


	13. Komisija pieņem Eiropas vienoto iepirkuma procedūras dokumentu kā sākotnējo pierādījumu atbilstībai iepirkuma procedūras dokumentos noteiktajām pretendentu atlases prasībām. Pretendents ir tiesīgs iesniegt Eiropas vienoto iepirkuma procedūras dokumentu (turpmāk – EVIPD) (EVIPD veidlapu paraugus nosaka Eiropas Komisijas 2016. gada 5. janvāra Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam). Ja Pretendents izvēlējies iesniegt EVIPD, lai apliecinātu, ka tas atbilst iepirkuma procedūras dokumentos noteiktajām Pretendentu atlases prasībām, tas iesniedz šo dokumentu arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, un par tā norādīto apakšuzņēmēju, kuram nodoto pakalpojumu vērtība ir vismaz 10 000 euro, bez PVN. Piegādātāju apvienība iesniedz atsevišķu EVIPD par katru tās dalībnieku. Pasūtītājam jebkurā iepirkuma procedūras stadijā ir tiesības prasīt, lai Pretendents iesniedz visus dokumentus vai daļu no tiem, kas apliecina tā atbilstību iepirkuma procedūras dokumentos noteiktajām Pretendentu atlases prasībām. EVIPD pieejams Elektronisko iepirkumu sistēmā: http://espd.eis.gov.lv.


	14. Piegādātāju apvienība, attiecībā uz kuru pieņemts lēmums slēgt līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.


	15. Saskaņā ar Publisko iepirkumu likuma 60.panta desmito daļu, pasūtītājs publicēs noslēgtā iepirkuma līguma tekstu Pasūtītāja pircēja profilā Elektronisko iepirkumu sistēmā.

VĒRTĒŠANAS NOSACĪJUMI

	1. Iepirkuma procedūru veic ar Liepājas valstspilsētas pašvaldības domes 2025.gada 18.decembra lēmumu Nr.470/13 un 2026.gada 18.jūnija lēmumu Nr. 234/6 izveidotā Iepirkumu komisija (nolikumā arī – Komisija).


	2. Piedāvājumu noformējuma pārbaudi, pretendentu atlasi un piedāvājumu vērtēšanu Komisija veic slēgtā sēdē.

	3. Komisija, pamatojoties uz Ministru kabineta 2017.gada 28.februāra noteikumu Nr.107 “Iepirkuma procedūru un metu konkursu norises kārtība” 16.punktu, pretendentu kvalifikācijas atbilstības pārbaudi veiks tikai tam pretendentam, kuram būtu piešķiramas iespējamas iepirkuma līguma slēgšanas tiesības. Komisija piedāvājumu vērtēšanu veic šādā secībā:
3.1. pārbauda vai nav konstatējamas aritmētiskās kļūdas visu pretendentu piedāvājumos;
3.2. pārliecinās par visu pretendentu tehnisko piedāvājumu vispārīgu atbilstību nolikumā noteiktajām prasībām;
3.3. ņemot vērā konkursa nolikumā noteiktos piedāvājumu izvēles kritērijus, pārbauda visu pretendentu piedāvājumus atbilstoši kritēriju vērtēšanas nosacījumiem;
3.4. Konstatē, kuram pretendentam atbilstoši noteiktajiem piedāvājuma izvēles kritērijiem un kārtībai būtu piešķiramas līguma slēgšanas tiesības. Sekojoši šim pretendentam veic:
3.4.1. paraksttiesību pārbaudi;
3.4.2. iesniegtā piedāvājuma atbilstības noformējuma prasībām pārbaudi;
3.4.3. iesniegtā piedāvājuma atbilstību nolikumā noteiktajām pretendentu atlases prasībām;
3.4.4. iesniegtā tehniskā un finanšu piedāvājuma atbilstību.

	4. Piedāvājumu noformējuma pārbaudes, pretendentu atlases un piedāvājumu vērtēšanas laikā Komisija nodrošina piedāvājumu glabāšanu tā, lai tiem nevarētu piekļūt personas, kas nav iesaistītas piedāvājuma noformējuma pārbaudē, pretendentu atlasē un piedāvājumu vērtēšanā.


	5. Ja Komisijai rodas šaubas par iesniegtās dokumenta kopijas autentiskumu, tā pieprasa, lai pretendents uzrāda dokumenta oriģinālu vai iesniedz apliecinātu dokumenta kopiju.


	6. Piedāvājumu vērtēšanas gaitā Komisija ir tiesīga pieprasīt, lai tiek izskaidrota piedāvājumā iekļautā informācija.


	7. Ja Komisija pieprasa, lai pretendents precizē iesniegto informāciju, tā nosaka termiņu, līdz kuram pretendentam jāsniedz atbilde.


	8. Ja pretendents neiesniedz komisijas pieprasītās ziņas vai paskaidrojumus, Komisija piedāvājumu vērtē pēc tiem dokumentiem, kas ir iekļauti piedāvājumā.


	9. Piedāvājuma noformējuma pārbaudei, pretendentu atlasei, kā arī piedāvājumu vērtēšanai un salīdzināšanai Komisija var pieaicināt ekspertu.


	10. Eksperts nesniedz atzinumu, ja ir ieinteresēts konkrēta pretendenta izvēlē vai darbībā. Pirms darbības sākšanas eksperts paraksta apliecinājumu, ka nav tādu apstākļu, kuru dēļ viņš varētu būt ieinteresēts konkrēta pretendenta izvēlē vai darbībā. Šo apliecinājumu eksperts pievieno atzinumam.


	11. Ekspertam ir tiesības iepazīties ar piedāvājumiem, kā arī lūgt Komisiju pieprasīt no pretendenta papildu informāciju, kas ir nepieciešama atzinuma sagatavošanai.


	12. Eksperts piedāvājumā ietverto un pretendenta papildus sniegto informāciju drīkst izmantot tikai sava atzinuma sniegšanai.


	13. Vērtējot piedāvājumus, Komisija ir tiesīga ņemt vērā un vērtēt pretendenta un/vai speciālistu pieredzi, kas nav norādīta pretendenta piedāvājumā, bet ir iegūta pie pasūtītāja, ja tā ir atbilstoša iepirkuma nolikumā izvirzītajām prasībām.


	14. Ja Komisija konstatē, ka pretendents neatbilst nolikumā izvirzītajām kvalifikācijas prasībām vai pretendenta tehniskais un/vai finanšu piedāvājums neatbilst nolikumā izvirzītajā prasībām Komisijai ir tiesības noraidīt pretendentu vai pretendenta piedāvājumu un neizskatīt to nākamajā izvērtēšanas posmā.


	15. Triju darba dienu laikā pēc lēmuma pieņemšanas Komisija informē visus Pretendentus par pieņemto lēmumu, nosūtot uz Pretendenta e-adresi. Ja pretendentam nav e-adreses, informācija par rezultātiem tiks nosūtīta uz pieteikumā norādīto elektroniskā pasta adresi.



6

